Diari Oficial de la Generalitat Valenciana


Sumari del DOGV 7088, del 13-08-2013 (2013/8010)

Informació pública de la modificació número 12 del pla general d'ordenació urbana.
----------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/8010


Data del document
:   25-07-2013

Organisme emissor
:   Ajuntament d'Albal

Tipus de document
:   Anunci

Descriptors 

:   * Albal
    * pla d'urbanisme
    * administració local

Informació pública de la modificació número 12 del pla general d'ordenació urbana. [2013/8010]  
L'Ajuntament, en sessió plenària celebrada el passat 22 de juliol de 2013, va acordar iniciar, i sotmetre a fase de consultes per un període mínim d'un mes, la modificació número 12 del pla general municipal, la qual consistix en una redelimitació de la zona d'ordenació urbanística d'eixample urbà residencial (ENSUR), en què es modifiquen els plànols de planejament general denominats I.10-1, sòl urbà i urbanitzable detallat, divisió en zones d'ordenació, i plànol II.1.3, eixample urbà residencial. Així mateix, es modifiquen les alineacions de l'edificació en les zones d'eixample urbà residencial, ENSUR, i zona de vivendes adossades, ADO-1, i s'altera el plànol de planejament general denominat III, alineacions de pla general, detall de la zona d'adossades, ADO-1. D'altra banda, en relació amb el manteniment dels solars vacants existents en el municipi, s'amplia la regulació de l'article 43 de les normes urbanístiques del pla general, que quedaria redactat de la manera següent:  
  
«Art. 43. Obligacions de conservació  
Els propietaris de les edificacions, urbanitzacions, terrenys, cartells i instal·lacions hauran de conservar-les en bon estat de seguretat, salubritat i ornament públic, amb les especificacions següents:  
1. Tot solar no edificat que limite amb la via pública haurà de ser tancat pel seu propietari, que, així mateix, haurà de mantindre'l lliure de rebutjos i residus i en les degudes condicions d'higiene, salubritat, seguretat i ornament públic, havent de proporcionar dades o mitjans per a accedir a les comprovacions, i la resta d'actes d'interés públic que es requerisca.  
2. La prescripció anterior inclou l'exigència de desratització i desinfecció de solars.  
3. És potestat de l'Ajuntament la inspecció i la realització subsidiària dels treballs a què es referixen els números 1 i 2 anteriors, siguen els solars de propietat pública o privada. Iniciada la dita prestació pels servicis municipals, no s'interromprà encara que l'obligat manifeste el seu propòsit de realitzar les prestacions incomplides.  
  
4. Es podrà eximir de l'obligació de tancament els propietaris d'aquells solars que per les seues característiques especials, de situació i utilització, no siga aconsellable el seu tancament segons el parer dels servicis municipals.  
5. En cas de realització subsidiària dels treballs de neteja i tancament o absència manifesta dels seus propietaris, serà potestat de l'Ajuntament, prèvia localització o accés autoritzat, el derrocament de la tanca dels solars de propietat privada quan per motiu d'interés públic es faça necessari tal derrocament per a aconseguir l'accés.  
6. Els servicis municipals imputaran als propietaris els costos del derrocament, així com els de reconstrucció de la part de tanca afectada».  
  
  
Cosa que se sotmet a informació pública, d'acord amb l'article 83.2 a de la Llei 16/2005, de 30 de desembre, Urbanística Valenciana, pel termini d'un mes, durant el qual es podran formular al·legacions.  
El document es troba a disposició per a la seua consulta en l'Ajuntament, així com en la pàgina web municipal, .  
  
Albal, 25 de juliol de 2013.- L'alcalde president: Ramón Marí Vila.